ഇന്സ്റ്റഗ്രാമില് ട്രെന്ഡായി ബ്ലാക്ക്ഫേസ് ഫില്ട്ടര് പ്രതിഷേധവുമായി ട്വിറ്റര് ഉപയോക്താവ് ഇന്സ്റ്റാഗ്രാം ഫില്ട്ടറുകള് വീണ്ടും വിവാദത്തില്. ഇത്തവണ ഇന്സ്റ്റഗ്രാമിലെ ബ്ലാക്ക്ഫേസ് ഫില്ട്ടറാണ് സോഷ്യല് മീഡിയയില് ചര്ച്ചയായിരിക്കുന്നത്. ട്വിറ്റര് ഉപയോക്താവായ Valia Babycats അടുത്തിടെ ഇത് സംബന്ധിച്ച് ഒരു കുറിപ്പ് ട്വിറ്ററില് പോസ്റ്റുചെയ്തിരുന്നു. ഇന്ത്യന് ഉപയോക്താക്കള് കളറിസം പ്രോത്സാഹിപ്പിക്കുന്നതിന് ബ്ലാക്ക്ഫേസ് ഫില്റ്റര് ഉപയോഗിക്കുന്നുവെന്ന് ചൂണ്ടിക്കാട്ടിയായിരുന്നു കുറിപ്പ്.ഇന്സ്റ്റാഗ്രാം റീലില് പലരും ബ്ലാക്ക്ഫേസ് ഫില്ട്ടര് ഉപയോഗിക്കുന്നുണെന്നും ആദ്യം ഫില്ട്ടര് ഉപയോഗിച്ച് കറുത്ത നിറമുള്ള മുഖവും ശരീരവും പ്രദര്ശിപ്പിക്കുകയും പിന്നീട് ഫെയര് ആന്ഡ് ലവ്ലി പരസ്യം പോലെ മുഖം വെളുത്ത നിറമായി മാറുന്നതുമാണ് പല വീഡിയോ റീലുകളും. ഇത് വര്ണ വിവേചനത്തെ മഹത്വവത്ക്കരിക്കുകയാണ് ചെയ്യുന്നതെന്ന് Valia Babycats കുറിപ്പില് വ്യക്തമാക്കി. ഈ ഫില്ട്ടര് ഉപയോഗിക്കുന്ന മിക്ക വീഡിയോകളിലും ആളുകള് ആദ്യം ഇരുണ്ട നിറവും സങ്കട മുഖഭാവവുമാണ് കാണിക്കുന്നത്. അവര് മുഖത്ത് സ്പര്ശിക്കുകയും കൈകളിലെ ഇരുണ്ട നിറം നോക്കുകയും ചെയ്യുന്നു. തുടര്ന്ന് അവരുടെ യഥാര്ത്ഥ വെളുത്ത നിറത്തിലേക്ക് മാറുന്നു. അപ്പോള് സന്തോഷത്തോടെയുള്ള മുഖഭാവമാണ് കാണുന്നതെന്നും ട്വിറ്റര് ഉപഭോക്താവ് കൂട്ടിച്ചേര്ത്തു. ഈ ഫില്ട്ടര് നിരോധിക്കാനും Valia Babycats ആപ്ലിക്കേഷനോട് അഭ്യര്ത്ഥിച്ചു. ജയില് തീമില് ഒരു ഹോട്ടല്, ഭക്ഷണം കഴിക്കാന് തടവുപുള്ളികളെപ്പോലെ വസ്ത്രം ധരിക്കണം! വെളുത്ത ചര്മ്മത്തോടുള്ള ഇന്ത്യക്കാരുടെ ഇഷ്ടം ഒരു പരസ്യമായ രഹസ്യമാണ്. പത്രങ്ങളിലെ മാട്രിമോണിയല് കോളങ്ങളിലും വെളുത്ത നിറമുള്ള യുവാക്കളെയും യുവതികളെയും തിരയുന്ന പരസ്യം കാണാം. ഹിന്ദുസ്ഥാന് യുണീലിവറിന്റെ സൗന്ദര്യവര്ദ്ധക ഉല്പ്പന്നമായ ഫെയര് ആന്ഡ് ലവ്ലി ആദ്യ കാലങ്ങളില് ഇത്തരത്തില് ചര്മ്മത്തിന്റെ നിറം വര്ദ്ധിപ്പിക്കുന്നതാണ് എന്നവകാശപ്പെടുന്ന തരത്തിലുള്ള പരസ്യങ്ങള് നിര്മ്മിച്ച ചരിത്രമുണ്ട്. എന്നാല് പിന്നീട് കമ്ബനി ഉത്പന്നത്തിന്റെ പേര് തന്നെ ഗ്ലോ ആന്ഡ് ലവ്ലി എന്ന് മാറ്റിയിരുന്നു. ഇതുപോലുള്ള ഫില്ട്ടറുകളുടെ പേരില് ഇന്സ്റ്റഗ്രാം വിവാദത്തിലാകുന്നത് ഇത് ആദ്യമായല്ല.ലൈക്കുകള്ക്കായുള്ള പോരാട്ടം ഇന്സ്റ്റാഗ്രാമില് വ്യാപകമാണ്. ഇന്സ്റ്റാഗ്രാം ഇന്ഫ്ലുവന്സേഴ്സിന്റെ എണ്ണം നാള്ക്കുനാള് വര്ദ്ധിക്കുന്നതിനാല്, വിപണി എന്നത്തേക്കാളും മത്സരാധിഷ്ഠിതമാണ്. ഇടയ്ക്കിടെ ഇതുപോലുള്ള ഫില്ട്ടറുകള് ഇന്സ്റ്റഗ്രാം ഇന്ഫ്ലുവേഴ്സിനിടയില് ട്രെന്ഡായി മാറാറുമുണ്ട്.അടുത്തിടെ ഹൈപ്പ് ഓഡിറ്റര് ഇന്സ്റ്റഗ്രാം ഇന്ഫ്ലുവന്സര്മാരുടെ വരുമാനത്തെക്കുറിച്ച് അമ്ബരപ്പിക്കുന്ന ചില കണക്കുകള് പുറത്തു വിട്ടിരുന്നു. മികച്ച പോസ്റ്റുകളിടുന്ന ഇന്ഫ്ലുവന്സര്മാര്ക്ക് വരുമാനമായി ലഭിക്കുന്നത് വന് തുകയാണ്. 1,865 ഓളം ഇന്സ്റ്റാഗ്രാം ഇന്ഫ്ലുവന്സര്മാരിലാണ് ഹൈപ്പ് ഓഡിറ്റര് സര്വേ നടത്തിയത്. ഇവരുടെ വരുമാനം, ജോലിഭാരം, ജോലിക്കായി മാറ്റിവയ്ക്കുന്ന സമയം, പ്രധാന വരുമാന സ്രോതസ്സുകള് ഇക്കാര്യങ്ങള് വ്യക്തമാക്കുന്ന സര്വ്വേ റിപ്പോര്ട്ടാണ് പുറത്തു വന്നിരിക്കുന്നത്. ഇന്സ്റ്റഗ്രാം ഇന്ഫ്ലുവന്സര്മാരില് 45.74 സ്ത്രീകളും 28 25നും 34നും ഇടയില് പ്രായമുള്ളവരും ആണ്. ഒരു ഇന്സ്റ്റാഗ്രാം ഇന്ഫ്ലുവന്സര് പ്രതിമാസം 2,970 ഡോളര് ഏകദേശം രണ്ടേകാല് ലക്ഷം രൂപ സമ്ബാദിക്കുന്നുണ്ട്. 10 ലക്ഷത്തിലധികം ഫോളോവേഴ്സ് ഉള്ള മെഗാ ഇന്ഫ്ലുവന്സര്മാര് പ്രതിമാസം, 15,356 ഡോളര് ഏകദേശം പതിനൊന്ന് ലക്ഷം രൂപ സമ്ബാദിക്കുന്നുണ്ട്.